ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
7 เม.ย. 2558

สรุปภาวะตลาดภาคเช้า :SET ประเดิมสวย – SET ประเดิมวันแรกของสัปดาห์อย่างสวยงาม เปิดกระโดดกว่า 9 จุด และขึ้นต่อไปหายใจรดต้นคอ แนวต้านถัดไปของเราที่ 1553 จุด ด้วยปัจจัยหนุนจากกลุ่มพลังงานที่บวกโดดเด่น จากราคาน้ำมันดิบที่ปรับตัวขึ้น รวมถึงคาดแรงขับเคลื่อนหลักยังอยู่ จากเม็ดเงินใหม่ของทริกเกอร์ ฟันด์ ที่ทยอยเข้าตลาด และ Sentiment ตลาดภูมิภาคที่เป็นบวก ด้วยประเด็นเฟดยังไม่รีบขึ้นดอกเบี้ย และจีนส่งสัญญาณจะลดดอกเบี้ยลงอีก ทั้งนี้ SET ปิดตลาดที่ 1553.07 จุด +17.02 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลัก พลังงานหนุนตลาด ปิดบวก +2.4% และตัวเสริมแบงก์ และ ICT ปิดบวก +0.7% และ +0.5% ตามลำดับ ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: คาดจะเริ่มตื้อๆ ที่แนวต้าน 1553 จุด และหลังจากนั้นจะตามมาด้วยการอ่อนตัวระยะสั้น เพื่อลดความร้อนแรงบ้าง ซึ่งหากต่ำกว่า 1538 จุด จะเป็นสัญญาณที่ชัดขึ้น อย่างไรก็ตาม ไม่ได้น่ากลัว มองแนวรับจะอยู่ที่ 1520-1525 จุด และเราให้ใช้ฐาน 1510 จุด เป็นจุดติดตามถึงการเปลี่ยนแนวโน้มเป็นปรับตัวขึ้นได้ต่อ การลงสลับไม่ควรต่ำกว่าแล้ว ทั้งนี้ หุ้นแนะนำตามสัญญาณเทคนิค ได้แก่ EMC (รับ 0.94 ต้าน 1.02 Cut 0.89) และ SF (รับ 7.15 ต้าน 7.95 Cut 6.90)